nahid-hub/BLUGE-bengali-wikipedia-section-title-prediction huggingface dataset:
৮ মার্চ, ২০১৩ তারিখে শ্রীলঙ্কার গালেতে অনুষ্ঠিত খেলায় অংশগ্রহণের মাধ্যমে টেস্টে অভিষিক্ত হন তিনি। অভিষেকেই ৫৫ রানের অর্ধ-শতক করেন ও সিরিজে ৫২.০০ রান গড়ে ১৫৬ রান সংগ্রহ করেন।

অক্টোবর, ২০১৩ সালে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্টে সফরকারী নিউজিল্যান্ড দলের বিরুদ্ধে ৩য় দিনে ২৭৪ বলে ১৮১ রান সংগ্রহ করেন। এ রান করতে গিয়ে তিনি বেশ কিছু মাইলফলক তৈরী করেন - 

১৫ নভেম্বর, ২০১৪ তারিখে সফরকারী জিম্বাবুয়ের বিপক্ষে ৩-টেস্ট সিরিজের তৃতীয় ও চূড়ান্ত টেস্টের চতুর্থ দিন তার চতুর্থ টেস্ট সেঞ্চুরি দলকে ৪৪৯ রানে এগিয়ে দন। পূর্বদিনের বিনা উইকেটে ২৩ রান নিয়ে খেলতে নেমে মমিনুল হকের ১৩ বাউন্ডারিতে ১৮৯ বলে অপরাজিত ১৩১* ও তামিমের ৬৫ রানের কল্যাণে বাংলাদেশ ৩১৯/৫ করে ইনিংস ডিক্লেয়ার করে। মমিনুল বাংলাদেশের ক্রিকেটের ইতিহাসে দ্রুততম সময়ে ১০০০ টেস্ট রান করেন। এ নিয়ে তিনি তার ১২ টেস্টের ১১ ইনিংসেই পঞ্চাশ বা তদূর্ধ্ব রান সংগ্রহ করেছেন। এরফলে তিনি এভারটন উইকস, অ্যালেক স্টুয়ার্ট, ম্যাথু হেইডেন, জ্যাক ক্যালিস, সাইমন ক্যাটিচ ও কুমার সাঙ্গাকারা’র দলে প্রবেশ করেন যারা ধারাবাহিকভাবে নয় টেস্টে পঞ্চাশোর্ধ্ব রান করেছেন। এছাড়াও এভারটন উইকস, সুনীল গাভাস্কার ও মার্ক টেলরের পর চতুর্থ ব্যাটসম্যান হিসেবে তার প্রথম ১২ টেস্টে পঞ্চাশোর্ধ্ব রান করতে পেরেছেন। স্যার ডন ব্রাডম্যানের ৯৯.৯৪ গড় রানের পর মমিনুল হক দ্বিতীয় স্থানে রয়েছেন ৬৩.০৫ রান গড়ে যারা কমপক্ষে ২০ ইনিংস খেলেছেন।

২৮ এপ্রিল, ২০১৫ তারিখে সফরকারী পাকিস্তানের বিপক্ষে অনুষ্ঠিত ১ম টেস্টের ১ম ইনিংসে অষ্টম অর্ধ-শতক সংগ্রহ করে জুলফিকার বাবরের বলে এলবিডব্লিউ’র শিকারে পরিণত হন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. শীর্ষ টেস্ট ব্যাটিং গড়
titleC. প্রারম্ভিক জীবন
titleD. ক্রিকেট বিশ্বকাপ
উত্তর: titleA
ম্যাথু এবং লূক উভয়ের সুসমাচারগুলি বেথেলহেমকে যিশুর জন্মস্থান হিসেবে স্বিকৃতি দেয়। যদিও ম্যাথু স্পষ্টভাবে বলেননি জোসেফ এর উত্পত্তি স্থান বা যেখানে তিনি যিশুর জন্ম পূর্বে জন্ম গ্রহণ করেন হিসাবমতে, এটা বলা হয় যিশুর পরিবার বেথলেহেমে বসবাস করেছিল, এবং ব্যাখ্যা করে যে তারা পরবর্তীকালে নাসরথে বসতি স্থাপন করেছিল। অন্যদিকে লূক ১:২.২৬–২৭ স্পষ্টভাবে বলে মেরী গ্যব্রিয়েলের ঘোষণার সময় এবং যিশুর জন্ম র্পূবে নাজরাতে বসবাস করত।

লূক সুসমাচার বর্ণনা করে মেরী যিশুখ্রিস্টের জন্ম দেন এবং তাকে একটি গবাদী পশুর পান পাত্রে রাখেন কারণ তাদের থাকার কোন জায়গা(কাটালুমা) ছিলো না এবং এখানে যিশুর জন্মস্থান সম্পর্কে কোন নির্দিষ্ট স্থানের কথা উল্ল্যেখ করা হয়নি। গ্রীক শব্দ ""কাটালুমা"" দুইভাবে অনুবাদ করা যায় "সরাইখানা" অথবা "অতিথিশালা" এবং কিছু সংখ্যক পন্ডিত মনে করেন যে মেরী এবং জোসেফ এর সরাইখানার চেয়ে আত্মীয়র অতিথিশালায় থাকার যৌক্তিকতা বেশি। এবং অতিথিশালা কোন কারণে ভর্তি থাকার কারণে তারা আস্তাবলে আশ্রয় নেয়। আস্তাবলটি বেথেলহামের ভেড়ার আস্তাবল হতে পারে যার নাম "মিগলেল ইডার(পালকের টাওয়ার)"। যা সর্ম্পকে নবি "মিখা" ভবিষ্যতবানী করেছিলেন । দ্বীতিয় শতাব্দীতে ,জাষ্টিন মার্টা বর্ণনা করেন যে যিশুখ্রিস্ট শহরের বাইরে একটি গুহায় জন্মগ্রহণ করেছিলেন। অন্যদিকে তার সুসমাচারে বর্ণনা করেছেন, কিংবদন্তি গুহাটির অবস্থান শহরের ভিতরে সেন্ট হেলেনা নির্মিত"চার্চ অফ ন্যটিভিটির" কাছে। সেখানে প্রচলিত বর্ণনা অনুসারে গুহা এবং আস্তাবল রয়েছে এবং যিশুর জন্মস্থান হিসেবে সেখানে শ্রদ্ধা জ্ঞাপন করা হয়। এছাড়া জায়গাটি প্রাচীন মেসপটেমিয়ান মেষপালক দেবতা তমুজ এর উপসনা স্থান ও হতে পারে। এ কাহিনী গ্রীক দার্শনিক "সেলসেস" ২১৫ প্যালেষ্টাইন ভ্রমনের ওপর ভিত্তি করে "মেন্জার অফ যেশােসে" লিখেন।

যিশুখ্রিস্টের জন্ম কোরআনে বর্নিত হয়েছে সুসমাচারের মতই, বেথেলহামকেই যিশুখ্রিস্টের জন্মস্থান হিসেবে স্বীকৃতি দেওয়া হয়েছে।

সঠিক অনুচ্ছেদ শিরোনাম কোনটি?
titleA. গসপেল অফ ম্যাথিউ
titleB. গসপেল অফ লূক
titleC. বিষয়বস্তু বিশ্লেষন
titleD. জন্মস্থান
উত্তর: titleD
রয়েল ব্রুনাই এর সাবসিডিয়ারিগুলো হল এয়ারলাইনটিকে সাপোর্ট করার জন্য এর অধীনস্থ অঙ্গসংগঠনগুলো । এদের মধ্যে রয়েছে রয়েল ব্রুনাই ক্যাটারিং, যা ফ্লাইটগুলোতে পরিবেশনকৃত খাবার প্রস্তুত এবং সরবরাহের কাজে নিয়োজিত । এছাড়া রয়েছে রয়েল ব্রুনাই ইঞ্জিনিয়ারিং, যা এয়ারলাইনটি দ্বারা পরিচালিত বিমানগুলো রক্ষণাবেক্ষন এবং তত্ত্বাবধানের দায়িত্বে নিয়োজিত রয়েছে ।

সঠিক অনুচ্ছেদ শিরোনাম কোনটি?
titleA. সাবসিডিয়ারি
titleB. গন্তব্যস্থলসমূহ
titleC. ইতিহাস
titleD. পূর্বের পরিচালিত বিমানসমূহ
উত্তর: titleA
মেনি ব্যান্ডেড ক্রেট এর দৈর্ঘ্য মাঝারি থেকে দীর্ঘ হয়; গড় দৈর্ঘ্য ১ থেকে ১.৫মিটার(৩.৩ থেকে ৪.৯ ফুট)। এদের সর্বাপেক্ষা বেশি দৈর্ঘ্য হতে পারে ১.৮৫মিটার(৬.১ ফুট) পর্যন্ত। এদের দেহ সরু এবং খানিকটা চাপা। এই প্রজাতির সাপের আঁশগুলি মসৃন এবং চকচকে এবং একটি মেরুদন্ডীয় প্রান্ত বা পার্শ্বরেখা সুস্পষ্টভাবে দৃশ্যমান। এদের বর্ন কালো অথবা ঘন নীলচে কালো এবং প্রায় ২১ থেকে ৩০টি সাদা বা দুধের সরের রঙের ব্যান্ড বা বন্ধনী থেকে সারা দেহে। দীর্ঘতর সাপের ক্ষেত্রে এই সাদা বন্ধনীর সংখ্যা অধিকতর। এই প্রজাতির লেজটি ক্ষুদ্র, তীক্ষ্ণ, কালো বর্নের এবং ৭ থেকে ১১টি সাদা বন্ধনী যুক্ত। মেনি ব্যান্ডেড ক্রেটের উদরদেশ স্বভাবত সাদা বর্নের, তবে ঘিয়ে বা দুধ সাদা রঙেরও হতে পারে। এদের মাথা মূলতঃ কালো রঙের, প্রশস্ত এবং ডিম্বাকৃতি। কিন্তু চ্যাপ্টা ও দেহ থেকে সামান্য পৃথক। মেনি ব্যান্ডেড ক্রেটের চোখগুলি ক্ষুদ্র এবং কালো রঙের। চোখের মনিও কালো বর্নের, তাই এদের খেয়াল করা মুশকিল। এই প্রজাতির সাপেদের নাসিকাছিদ্র বৃহদাকারের হয়। এদের বিষদাঁতগুলি আকারে ক্ষুদ্র, স্থির ভাবে আটকানো এবং উপরের চোয়ালের অগ্রবর্তী অংশে অবস্থিত। এই প্রজাতির শিশু সাপেদের মাথার নিম্নভাগে সাধারণত সাদাটে ছোপ দেখা যায়।

সঠিক অনুচ্ছেদ শিরোনাম কোনটি?
titleA. বিতরন এবং বাসস্থান
titleB. বর্ণনা
titleC. শব্দপ্রকরণ
titleD. প্রজনন
উত্তর: titleB
৩৭ হিজরিতে তিনি কুফায় রোগাক্রান্ত হয়ে পড়েন,বিভিন্ন চিকিৎসা সত্বেও রোগ দিন দিন বৃদ্ধি পেতে থাকে ও দীর্ঘদিন রোগ যন্ত্রণা ভোগ করতে থাকেন। অবশেষে ৩৯ হিজরিতে সিফফীন যুদ্ধের পর ৭২ বছর বয়সে কুফায় ইনতিকাল করেন। খলিফা আলী নামাযে জানাযার ইমামতি করেন। এবং তার ইচ্ছা অনুসারে কুফা শহরের বাইরে তাকে কবর দেওয়া হয় ।

সঠিক অনুচ্ছেদ শিরোনাম কোনটি?
titleA. একটি হাদিস
titleB. শারীরিক নির্যাতন
titleC. মৃত্যু
titleD. নাম ও বংশ পরিচয়
উত্তর: titleC
ব্যক্তির মাঝের এই উদ্বিগ্নতার বিষয়টি ব্যক্তির জন্য সম্পূর্ণভাবে অপ্রতিরোধ্য হয়ে উঠতে পারে, এবং এটি তার জীবনের অন্যান্য বিষয়েও প্রবেশ করতে পারে। খোজাকরণ উদ্বিগ্নতার সাথে মৃত্যুভয়ের একটি সম্পর্ক পাওয়া গেছে। যদিও উদ্বিগ্নতার বিভিন্ন মাত্রা দেখা যায়, তরুণরা যারা তাদের তারুণ্যে সবচেয়ে বেশি হুমকির মধ্যে থাকে, তাদের মধ্যে দীর্ঘস্থায়ী উদ্বিগ্নতা বা ক্রোনিক এনজাইটি দেখা যায়। কারণ এর ফলাফল চরম হতে পারে, সাম্ভাব্য অঙ্গহানি বা অঙ্গবিকৃতির ভয় পরবর্তীতে জীবনহানির ভয়ে পরিণতও হতে পারে। খোজাকরণ উদ্বিগ্নতা থেকে মৃত্যুভয়, এবং কারও জীবন থেকে নিয়ন্ত্রণ হারাবার ভয় তৈরি হতে পারে।

নিজেকে খুব ক্ষমতাহীন বোধ করা মানসিক স্বাস্থ্যের জন্য ক্ষতিকর হতে পারে। এই সব ক্ষেত্রে সবচাইতে চিন্তার সমস্যাটি হচ্ছে ব্যক্তি বুঝতে পারেন না যে তার আবেগজনিত যন্ত্রণার উৎস্য হচ্ছে তার যৌন আকাঙ্ক্ষা। মনোবিশ্লেষণের তত্ত্বানুযায়ী, অচেতন চিন্তার কারণে, উদ্বিগ্নতা এমন পর্যায়ে পৌঁছে যায় যেখানে এর অভিজ্ঞতা প্রতীকীভাবেই গ্রহণ করা হয়। এই কারণে খোজাকরণ উদ্বিগ্নতা থেকে ভয় শারীরিক আঘাত ও পরবর্তীতে মৃত্যুভয় বা কারও দ্বারা নিজের হত্যার ভয়ে পরিণত হতে পারে।

সঠিক অনুচ্ছেদ শিরোনাম কোনটি?
titleA. রূপক হিসেবে
titleB. মেয়েদের মধ্যে ইলেক্ট্রা কমপ্লেক্স
titleC. ক্ষমতা ও নিয়ন্ত্রণের সাথে সম্পর্ক
titleD. আক্ষরিক অর্থে
উত্তর: titleC
নাগোয়্যা অঞ্চলের নিকটবর্তী তিনটি প্রশাসনিক অঞ্চলের (আইচি, গিফু ও মিয়ে) দৃঢ় পারস্পরিক অর্থনৈতিক বন্ধন রয়েছে, আর এদের অন্তর্গত নাগোয়্যা নগরের নিকটতম অঞ্চলগুলোর সমন্বয়ে তৈরি হয়েছে চুউকিও মহানগর অঞ্চল। এই অঞ্চলটির অর্থনীতি জাপানের মধ্যে তৃতীয় বৃহত্তম, এবং এই উন্নতির ফল কখনও কখনও সংশ্লিষ্ট প্রশাসনিক অঞ্চলগুলোর অপেক্ষাকৃত জনবিরল স্থানেও পৌঁছয়। অবশ্য সরকারীভাবে এখনও চুউকিও উপাঞ্চলের স্বতন্ত্র অস্তিত্ব নেই।

সঠিক অনুচ্ছেদ শিরোনাম কোনটি?
titleA. হোকুরিকু
titleB. উপাঞ্চল
titleC. তোওকাই
titleD. চুউকিও
উত্তর: titleD
পদ্মা নদী বাহিত পলিদ্বারা সৃষ্ট প্লাবন সমভূমির উপর অবস্থিত এ জনপদের অনেক সমৃদ্ধ এবং রয়েছে অনেক ইতিহাস । সুজানগরের আদি নাম গোবিন্দগঞ্জ।

মুঘল সম্রাট শাহ্জাহানের রাজত্বকালের শেষভাগে তার পুত্রদের মধ্যে রাজ সিংহাসনের দখল নিয়ে যে বিরোধের সুত্রপাত হয় তার ধারাবাহিকতায় যুবরাজ শাহ সুজা আরাকানে পালিয়ে যান। তিনি আরাকান গমনকালে সুজানগরে ৩ রাত অবস্থান করেন। যুবরাজ শাহ সুজার এই অবস্থানকে চিরস্বরনীয় করে রাখার জন্য এতদঞ্চলের মানুষ এ জনপদের নামকরণ করেন সুজানগর ।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. শিক্ষা ও শিক্ষা প্রতিষ্ঠান
titleD. বিবিধ
উত্তর: titleA
১৯৪৭ সালের সেপ্টেম্বর মাসে তেজপুরের কোলিবারী নামক স্থানে নিপন গোস্বামীর জন্ম হয়। তার পিতা চন্দ্রধর গোস্বামী ছিলেন প্রসিদ্ধ অভিনেতা ও মাতা নিরুপমা গোস্বামী সংগীত চর্চা করিতেন। তিনি কলিবারী নিম্ন বুনিয়াদি প্রাথমিক বিদ্যালয় থেকে প্রাথমিক শিক্ষা গ্রহণ করেন। তারপর তেজপুর সরকারি উচ্চ মাধ্যমিক বিদ্যালয় থেকে শিক্ষা গ্রহণ করেন। নিজ গৃহে তিনি সাংস্কৃতিক পরিবেশের সন্ধান পেয়েছিলেন। তার পিতা চন্দ্রধর গোস্বামী ও তার পাঁচ কাকা অভিনয় জগতের সহিত জড়িত ছিলেন। তদোপরি ফণী শর্মা ও বিষ্ণুপ্রসাদ রাভা ছিলেন তার প্রতিবেশী। বাণ রঙ্গমঞ্চে নাটক উপভোগ করে তিনি অভিনয়ের প্রতি আগ্রহী হন।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. পরিচালনা
titleC. জন্ম ও শৈশব
titleD. ছায়াছবিতে অভিনয়
উত্তর: titleC
ইয়াগোর প্ররোচনায় রোডারিগো বেরিয়ে পড়েন। ক্যাসিও বিয়াঙ্কার বাড়ি থেকে বেরিয়ে রাস্তায় নামলে তিনি ক্যাসিওকে আক্রমণ করেন। ক্যাসিও রোডারিগোকে জখম করতে সক্ষম হন। হাতাহাতির সময় ইয়াগো ক্যাসিওর পিছনে এসে হাজির হন। তিনি ক্যাসিওর পায়ে আঘাত করে ক্ষতবিক্ষত করে দেন। অন্ধকারে ইয়াগো নিজের পরিচয় গোপন রাখতে সক্ষম হয়েছিলেন। ক্যাসিও সাহায্যের জন্য চিৎকার করলে তা লোডোভিকো ও গ্র্যান্টিয়ানোর কানে যায়। তাঁরা এগিয়ে এলে ইয়াগোও তাঁদের সঙ্গে যোগ দেন। রোডারিগো যাতে তাঁর পরিকল্পনার কথা ফাঁস না করে দিতে পারেন, সেই জন্য ইয়াগো গোপনে রোডারিগোকে ছুরিকাঘাত করে। তারপর ইয়াগো বিয়াঙ্কাকে অভিযুক্ত করে ক্যাসিওকে হত্যা করার জন্য একটি ব্যর্থ ষড়যন্ত্র রচনার জন্য।

ওথেলো ডেসডিমোনার মুখোমুখি হয়। তারপর তাঁকে তাঁদের বিছানাতেই ফেলে গলা টিপে ধরেন। এমিলিয়া এলে ডেসডিমোনা মৃত্যুর আগে তাঁর স্বামীর পক্ষই অবলম্বন করেন। ওথেলো ডেসডিমোনাকে ব্যভিচারের অভিযোগে অভিযুক্ত করেন। এমিলিয়া সাহায্য চাইতে যান। প্রাক্তন গভর্নর মন্টানো গ্র্যাটিয়ানো ও ইয়াগোকে নিয়ে উপস্থিত হন। ওথেলো যখন প্রমাণ হিসাবে রুমালটির কথা উল্লেখ করেন, তখন এমিলিয়া বুঝতে পারেন, তাঁর স্বামী ইয়াগো কী চক্রান্ত করেছিলেন। তিনি সর্বসমক্ষে সেই কথা ফাঁস করে দেন। সেই জন্য ইয়াগো এমিলিয়াকে হত্যা করেন। ওথেলো বুঝতে পারেন যে ডেসডিমোনা বিশ্বাসঘাতিনী ছিলেন না। কিন্তু ততক্ষণে অনেক দেরি হয়ে গিয়েছে। তিনি ইয়াগোকে ছুরিকাঘাত করলেন বটে, কিন্তু মারাত্মক আঘাত করলেন না। বললেন, তিনি চান শয়তান ইয়াগো তাঁর জীবনের অবশিষ্ট অংশ যন্ত্রণা নিয়ে বেঁচে থাকুন।

ইয়াগো তার উদ্দেশ্য ব্যাখ্যা করতে অস্বীকার করল এবং সেই মুহুর্ত থেকে নীরব থাকার শপথ গ্রহণ করল। রোডারিগো, এমিলিয়া ও ডেসডিমোনাকে হত্যা করার দায়ে লোডোভিকো ইয়াগো ও ওথেলোকে গ্রেফতার করলেন। কিন্তু ওথেলো আত্মহত্যা করলেন। লোডোভিকো ক্যাসিওকে ওথেলোর উত্তরসূরি নিযুক্ত করলেন এবং ইয়াগোকে যথাযথ শাস্তি দেওয়ার জন্য তাঁকে সনির্বন্ধ অনুরোধ জানালেন। তারপর তিনি সর্বসমক্ষে ইয়াগোকে অভিযুক্ত করলেন এবং অন্যদের কী হয়েছে তা জানাতে বেরিয়ে গেলেন।

সঠিক অনুচ্ছেদ শিরোনাম কোনটি?
titleA. অভিযোজনা ও সাংস্কৃতিক সূত্র
titleB. পঞ্চম অঙ্ক
titleC. দ্বিতীয় অঙ্ক
titleD. ঈর্ষা
উত্তর: titleB
শ্রীনগর ইউনিয়ন এর দর্শনীয় স্থান হছে পান্থশালা ।
রায়পুরা উপজেলা পরিষদ থেকে রিকশা বা অটো বা সিএনজি যোগে পান্থশালা যাওয়া যায়। মেঘনা নদী পাড়ে পান্থশালা হচ্ছে রায়পুরা উপজেলার অন্যতম পর্যটক স্পট। পর্যটকরা নৌকা বা স্পিডবোট দিয়ে মেঘনা নদীর পাড়ের বাঘাইকান্দি, শ্রীনগর, রংপুর গ্রামে বেড়াতে আসে/ভ্রমন করে। পান্থশালায় ফেরিঘাটও আছে। সবসময় পান্থশালা পর্যটকদের ভীর থাকে। অনেক দূর-দূরান্ত থেকে পর্যটকরা পান্থশালা-ফেরিঘাট এ বেড়াতে আসে।

সঠিক অনুচ্ছেদ শিরোনাম কোনটি?
titleA. শিক্ষার হার
titleB. ইতিহাস
titleC. কৃতী ব্যক্তিত্ব
titleD. দর্শনীয় স্থান
উত্তর: titleD
দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি।

সঠিক অনুচ্ছেদ শিরোনাম কোনটি?
titleA. অন্যান্য সাহিত্যকর্ম
titleB. সাহিত্য চর্চা
titleC. গোয়েন্দা সিরিজ
titleD. প্রারম্ভিক জীবন
উত্তর: titleC
মনে করা হয়, পুষ্টিমার্গ সম্প্রদায়ের প্রতিষ্ঠাতা বল্লভাচার্য (১৪৭৯-১৫৩১) অন্তত দুইবার পণ্ঢরপুরে এসেছিলেন। কথিত আছে, বিঠোবা (যিনি পুষ্টিমার্গ সম্প্রদায়ে বিট্‌ঠলনাথ বা বিট্‌ঠলনাথজি নামে পরিচিত) তাকে বিবাহ করে সন্তান উৎপাদনের আদেশ দেন, যাতে বিঠোবা তার পুত্র রূপে জন্মগ্রহণ করতে পারেন। পরবর্তীকালে বল্লভাচার্য বিবাহ করেছিলেন। তার দ্বিতীয় পুত্র তথা উত্তরাধিকারীকে বিঠোবার অবতার রূপে চিহ্নিত করা হয়। তার নাম ছিল বিট্‌ঠলনাথ। তিনি গুসাইঁজি নামে পরিচিত ছিলেন।

সঠিক অনুচ্ছেদ শিরোনাম কোনটি?
titleA. পুষ্টিমার্গ সম্প্রদায়
titleB. উৎস ও বিকাশ
titleC. কেন্দ্রীয় বিগ্রহ
titleD. পণ্ঢরপুর মন্দির ও উৎকীর্ণ লিপি
উত্তর: titleA
১৩ নভেম্বর উত্তর কোরিয়ার সৈন্যরা সংযুক্ত সীমান্ত এলাকায় ও ছং সং নামের এক বিদ্রোহীকে সীমান্ত অতিক্রম করতে বাধা দেয়ার ব্যর্থ প্রচেষ্টা চালায়। জাতিসংঘের কমান্ড বিবৃতি দেন যে, উত্তর কোরিয়ার সৈন্যরা অসামরিকীকৃত এলাকায় ৪০ টির বেশি গুলি চালিয়েছে এবং একজন সৈনিক অল্প সময়ের জন্য সামরিক প্রভেদ রেখা পার হয়েছিল-এ ঘটনায় তারা যুদ্ধবিরতি চুক্তি ভঙ্গ করেছে।

সঠিক অনুচ্ছেদ শিরোনাম কোনটি?
titleA. ৪ জুলাই- আইসিবিএম (আন্তমহাদেশীয় ক্ষেপণাস্ত্রের) পরীক্ষা
titleB. ২০১৮-তে স্টেট অফ ইউনিয়নে-ভাষণ
titleC. ডিসেম্বর ২০১৭ তে নিষেধাজ্ঞা লঙ্ঘনের প্রতিবেদন
titleD. নভেম্বর ২০১৭-র প্রথম দিকে অস্ত্রবিরতি লঙ্ঘন
উত্তর: titleD
সাধ্যমত দান-ছাদাক্বা করা সত্ত্বেও তা এই বিশাল সেনাবাহিনীর জন্য যথেষ্ট ছিল না। ফলে প্রতি ১৮ জনের জন্য একটি করে উটের ব্যবস্থা হয়। যার উপরে তারা পালাক্রমে সওয়ার হতেন। অনুরূপভাবে খাদ্য সংকট দেখা দেয়ায় তারা গাছের ছাল-পাতা খেতে থাকেন। যাতে তাদের ঠোটগুলো ফুলে যায়। পানির অভাবে প্রাণ ওষ্ঠাগত হবার উপক্রম হ’লে বাহন সংকট থাকা সত্ত্বেও তারা মাঝে-মধ্যে উট নহর করতে বাধ্য হ’তেন এবং উটের পিঠের কুঁজোতে (الكرش) সঞ্চিত পানি পান করতেন। বাহন ও খাদ্য-পানীয়ের এই কঠিন সংকটের কারণে তাবুক বাহিনীকে জায়শুল উসরাহ অর্থাৎ অভাব-অনটনের বাহিনী বলা হয়।

পথিমধ্যে সেনাবাহিনী ব্যাপক হারে পানি সংকটে পড়ায় তারা মুহাম্মাদ এর নিকটে এসে পানির অভিযোগ পেশ করেন। তখন আল্লাহর রাসূল (ছাঃ) আল্লাহর নিকটে পানি প্রার্থনা করলেন। ফলে আল্লাহ বৃষ্টির মেঘ পাঠিয়ে দেন, যা বিপুল বৃষ্টি বর্ষণ করে। সেনাবাহিনী তৃপ্তি সহকারে পানি পান করেন এবং পাত্রসমূহ ভরে নেন।

সঠিক অনুচ্ছেদ শিরোনাম কোনটি?
titleA. রোমকদের যুদ্ধ যাত্রার খবর
titleB. তাবুকের পথে মুসলিম বাহিনী
titleC. সেনাবাহিনীতে বাহক ও খাদ্য সংকট
titleD. মদীনায় রোমক ভীতি
উত্তর: titleC
কংসারী হালদার দক্ষিণ ২৪ পরগণা জেলার ডায়মন্ড হারবার ২নং উন্নয়ন ব্লকের অধীন আনধারিয়া গ্রামে ১৯১০ খ্রিস্টাব্দের ২৬ শে সেপ্টেম্বর জন্মগ্রহণ করেন। পিতার নাম নরেন্দ্রকৃষ্ণ হালদার আর মাতার নাম যশোদারাণী হালদার। পিতামাতার সাত সন্তানের মধ্যে কংসারী ছিলেন চতুর্থ সন্তান। ১৯৩০ সালে প্রথম বিভাগে ম্যাট্রিক পাস করেন সরিষা হাই স্কুল হতে। কলকাতার রিপন কলেজ (বর্তমানের সুরেন্দ্রনাথ কলেজ) হতে আই.এ. এবং ১৯৩৩ সালে বঙ্গবাসী কলেজ হতে বি.এ. ও ১৯৩৫ সালে কলকাতা বিশ্ববিদ্যালয় হতে এম.এ. পাশ করেন। ১৯৩০ খ্রিস্টাব্দে ছাত্রাবস্থায়তেই লবণ আইন ভাঙার আন্দোলন বা লবণ সত্যাগ্রহ তথা সিভিল ডিসওবেডিয়েন্ট মুভমেন্ট আইন অমান্য করে কারাবাস করেন। প্রথম দিকে কংগ্রেসের সমর্থক হলেও পরে ১৯৪১ খ্রিস্টাব্দে তদানীন্তন কালে বেআইনি ঘোষিত কমিউনিস্ট দলে যোগ দেন। পড়াশোনা শেষে তিনি স্থানীয় আঁধার-মাণিক হাই স্কুল শিক্ষকতা করেছেন ।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা
titleB. মৃত্যু
titleC. তেভাগা আন্দোলনে ভূমিকা
titleD. রাজনৈতিক জীবন
উত্তর: titleA
সমুদ্রগড় শব্দটি দুটি বাংলা শব্দ সমুদ্র এবং গড় (দুর্গ) থেকে এসেছে। যদিও এই নামের উৎপত্তি সম্পর্কে বেশ কয়েকটি ব্যাখ্যা রয়েছে, তবে মূল ব্যাখ্যাটি হ'ল সমুদ্র শব্দটি স্থানীয় রাজার নাম থেকে এসেছে এবং রাজা যেহেতু এই স্থানে তার দুর্গটি তৈরি করেছিলেন তাই গড় শব্দটি সেই কারণে এসেছিল। (যদিও কোন দুর্গ এখনও পাওয়া যায়নি)। আরেকটি ব্যাখ্যা হ'ল অঞ্চলটি চারদিকে জলাশয় দ্বারা বেষ্টিত, তাই জলের সাথে সম্পর্কিত নামটি সম্ভবত আসতে পারে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ব্যাকরণ
titleC. থানা
titleD. শিক্ষা
উত্তর: titleB
এনটাইটেলমেন্টসহ দিদাত এর প্রথম বক্তৃতা, "মুহাম্মদ: শান্তির রাসূল", এভালন সিনেমা নামক একটি ডারবান সিনেমা এ পনের জনের একটি শ্রোতার থেকে ১৯৪২ সালে বিতরণ করা হয়। সময়ের সাথে সাথে একজন বক্তা হিসেবে দিদাত এর জনপ্রিয়তা বেড়ে যায়। এরপর তাকে দক্ষিণ আফ্রিকায় অন্যান্য শহরগুলোতে কথা বলতে আমন্ত্রণ জানানো হয়। এক যুগ পরে তিনি জোহানেসবার্গ ও কেপ টাউন শহর সিটি হল পরিপূর্ণ করে ফেলেন।

দিদাতের প্রথম দিকের ধর্মপ্রচারক কার্যকলাপের মধ্যে ছিল ডারবান পাহাড়ি মসজিদ 'নির্দেশিত ট্যুর' প্রধান বাহন।

সুবিশাল শোভাময় পাহাড়ি মসজিদ ডারবানের হাজার পর্যটক বান্ধব শহরগুলোর মধ্যে একটি ল্যান্ডমার্ক সাইট। দিদাত নিজে পর্যটকদের হোস্টিং এবং ইসলাম ও খ্রিস্টান সঙ্গে তার সম্পর্ক প্রচলন দেবার গাইড এক.

সঠিক অনুচ্ছেদ শিরোনাম কোনটি?
titleA. প্রারম্ভিক ধর্মপ্রচারক কাজ (১৯৪২-১৯৫৬)
titleB. লেখা ও বক্তৃতা
titleC. জীবনী
titleD. আন্তর্জাতিক প্রচেষ্টা (১৯৮৫-১৯৯৫)
উত্তর: titleA
জিয়াউর রহমানের পর রাষ্ট্রপতি নির্বাচিত হন উপরাষ্ট্রপতি [[আবদুস সাত্তার (রাষ্ট্রপতি)|আব্দুস সাত্তার]]। আবদুস সাত্তার রাষ্ট্রপতি নির্বাচনের সময় জনসাধারণ কর্তৃক নির্বাচিত হন, যদিও তার প্রতিদ্বন্দ্বী [[কামাল হোসেন]] তাকে কারচুপির জন্য অভিযুক্ত করেন। ক্ষমতাসীন বিএনপির অভ্যন্তরীণ সংঘর্ষের কারণে সাত্তারের প্রেসিডেন্সী মন্ত্রিসভার পুনর্বিন্যাসন করে ও উপরাষ্ট্রপতি পদ থেকে পদত্যাগ করেন [[মির্জা নূরুল হুদা]]। উত্তরপূর্ব ভারতে বিদ্রোহ এবং বার্মায় মুসলিম সহিংসতাগুলোর প্রেক্ষাপটে একটি [[সশস্ত্র বাহিনী বিভাগ|জাতীয় নিরাপত্তা পরিষদ]] গঠন করা হয়। আবদুস সাত্তার বয়স্কতার কারণে স্বাস্থ্য সমস্যার ভোগেন। ১৯৮২ সালের সামরিক অভ্যুত্থান রাষ্ট্রপতি সাত্তার এবং তার বেসামরিক সরকারকে বহিষ্কার করে। বাংলাদেশের সামরিক অভ্যুত্থানের পিছনে কারণ হিসাবে খাদ্য সংকট, দুর্নীতি এবং অর্থনৈতিক অপব্যবহারের কথা উল্লেখ করা হয়েছে।

সঠিক অনুচ্ছেদ শিরোনাম কোনটি?
titleA. সাত্তার প্রশাসন
titleB. দ্বিতীয় তত্ত্বাবধায়ক সরকার (১৯৯৬)
titleC. বিদেশী উপনিবেশকরণ
titleD. মাহমুদ শাহী রাজবংশ
উত্তর: titleA
বৃহত্তর কলকাতার আয়তন । ২০০৬ সালের হিসেব অনুযায়ী, মোট ৭২টি বড়ো শহর এবং ৫২৭টি ছোটো শহর ও গ্রাম এই এলাকার অন্তর্ভুক্ত ছিল। ২০১১ সালের হিসেব অনুযায়ী, কলকাতা পৌরসংস্থা সহ তিনটি পৌরসংস্থা, ৩৯টি পুরসভা ও ২৪টি গ্রাম পঞ্চায়েত বৃহত্তর কলকাতার অন্তর্ভুক্ত। বৃহত্তর কলকাতার শহরতলি এলাকাগুলি উত্তর চব্বিশ পরগনা, দক্ষিণ চব্বিশ পরগনা, হাওড়া, হুগলি ও নদিয়া জেলার অন্তর্গত। কলকাতা পৌরসংস্থার এক্তিয়ারভুক্ত এলাকার আয়তন । পৌর এলাকার প্রস্থ পূর্ব-পশ্চিমে তুলনামূলকভাবে সংকীর্ণ। পশ্চিম সীমায় হুগলি নদী থেকে পূর্ব সীমায় ইস্টার্ন মেট্রোপলিটান বাইপাস পর্যন্ত শহরের প্রস্থ মোটামুটি । অন্যদিকে শহরের উত্তর ও দক্ষিণ প্রান্তের মধ্যবর্তী দূরত্বটি অনেকটাই বেশি। এই দূরত্বের নিরিখেই মূলত সমগ্র শহরটিকে উত্তর, মধ্য ও দক্ষিণ কলকাতা নামে তিনটি অংশে ভাগ করা হয়ে থাকে। এছাড়া পরবর্তীকালে শহরে গড়ে ওঠা পূর্ব দিকের অংশটিকে পূর্ব কলকাতা নামে চিহ্নিত করা হয়।

সঠিক অনুচ্ছেদ শিরোনাম কোনটি?
titleA. নগরাঞ্চলের গঠন
titleB. বাংলার নবজাগরণ
titleC. স্থাপত্য
titleD. স্বাধীনোত্তর যুগ
উত্তর: titleA
শহরের সাংস্কৃতিক প্রতিষ্ঠানগুলির মধ্যে আছে কুন্‌স্টহালে নামের জাদুঘর, যেখানে ১৯শ ও ২০শ শতকের চিত্রকর্মের বিরাট সংগ্রহ আছে। আরও আছে হস্তশিল্প ও সজ্জাশিল্পের জাদুঘর, একটি জাতিতত্ত্ব জাদুঘর যেখানে দক্ষিণ সাগর, আফ্রিকান, এবং সাইবেরীয় নিদর্শন আছে, হামবুর্গের ইতিহাস জাদুঘর, একটি আধুনিক অপেরা হাউজ, যা সমসাময়িক কালের অপেরা পরিবেশনের জন্য বিখ্যাত এবং অনেকগুলি থিয়েটার বা নাট্যমঞ্চ। হামবুর্গে একটি বড় চিড়িয়াখানা ও একটি বোটানিকাল গার্ডেন আছে। এখানকার সাংকট পাউলি বিনোদন পাড়াটিতে রেপারবান নামের সড়কের ধার ঘেঁষে বহু নাইটক্লাব আছে। শহরে একটি বিশ্ববিদ্যালয়, একাধিক চিকিৎসা ইন্সটিটিউট, এবং সামুদ্রিক স্থাপত্যের একটি স্কুল আছে। এখানে ৮০টিরও বেশি বিদেশী দূতাবাস বিদ্যমান। বেতার ও টিভির অনুষ্ঠান এবং চলচ্চিত্র নির্মাণের দিক থেকেও এটি একটি নেতৃস্থানীয় কেন্দ্র।

মার্কিন যুক্তরাষ্ট্রের শিকাগো শহর হামবুর্গের ভগ্নী শহর। এই শহরেরই এক নাইটক্লাবে বিখ্যাত ব্রিটিশ সঙ্গীত ব্যান্ড দ্য বিটলস যাত্রা শুরু করে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. সংস্কৃতি
titleC. ধর্ম
titleD. ইতিহাস
উত্তর: titleB
আফগানিস্তানের খুবই সামান্য এলাকায়, ছড়িয়ে ছিটিয়ে থাকা উপত্যকায় কৃষিকাজ সম্ভব এবং এই কৃষিভূমির সবগুলোতেই ব্যাপক সেচের প্রয়োজন হয়। ঝর্ণা ও নদী থেকে খাল (কারেজ বা গানাত) খুঁড়ে পানি আনা হয়।

গম আফগানিস্তানের সবচেয়ে গুরুত্বপূর্ণ শস্য। এরপর রয়েছে যব, ভুট্টা, ও ধান। তুলাও ব্যাপকভাবে চাষ করা হয়। আফগানিস্তান থেকে রপ্তানিকৃত দ্রব্যের মধ্যে ফল ও বাদাম গুরুত্বপূর্ণ। আফগানিস্তানের আঙুর ও তরমুজ খুব মিষ্টি হয়; এগুলি দক্ষিণ-পশ্চিমে, হিন্দুকুশের উত্তরে ও হেরাতের আশেপাশের অঞ্চলে জন্মে। আফগানিস্তান কিশমিশও রপ্তানি করে। অন্যান্য ফলের মধ্যে রয়েছে এপ্রিকট, চেরি, ডুমুর, তুঁত, ও ডালিম।

উত্তর আফগানিস্তানে বিপুল পরিমাণে কারাকুল ভেড়া পালন করা হয়। এই ভেড়ার শক্ত, কোঁকড়া লোম দিয়ে পারসিক ভেড়ার কোট তৈরি করা হয়। অন্যান্য জাতের ভেড়া ও ছাগলও পালন করা হয়।

আফগানিস্তানের আরেকটি পরিচয় অবৈধ আফিম উৎপাদনকারী দেশ হিসেবে। ১৯৯০-এর দশকের শেষের দিকে এটি মায়ানমারকে হটিয়ে বিশ্বের সর্বোচ্চ পরিমাণ আফিম উৎপাদক দেশে পরিণত হয়। এছাড়াও হাশিশও তৈরি হতো। ২০০০ সালের জুলাই মাসে তালেবান সরকার ইসলামে আফিমের ব্যবহার নিষিদ্ধ বলে পপি গাছের চাষ বন্ধ করে দেয়। ২০০১ সালে তালেবানের পতনের গ্রামাঞ্চলের অনেক স্থানীয় দরিদ্র কৃষক আবার আফিম চাষ করা শুরু করে, যদিও অন্তর্বর্তীকালীন সরকার আফিম পপি চাষ নিষিদ্ধ করেছিল।

সঠিক অনুচ্ছেদ শিরোনাম কোনটি?
titleA. মুদ্রা ও ব্যাংকিং
titleB. কৃষি
titleC. প্রশাসনিক অঞ্চলসমূহ
titleD. সরকার ব্যবস্থা
উত্তর: titleB
১৮৫০-এর দশকে থ্যাকারির স্বাস্থ্যের অবনতি হতে থাকে এবং মূত্রনালীর সংকোচনের ফলে তাকে দিনের একটি নির্দিষ্ট সময় শোয়ে থাকতে হত। এছাড়া তার মনে হচ্ছিল যে তিনি তার সৃজনশীল প্রতিভা হারিয়ে ফেলছেন। তিনি অতিরিক্ত খাবার গ্রহণ ও মদ্যপান করে এবং ব্যায়াম না করে তার শারীরিক অবস্থা আরও অবনতির দিকে নিয়ে যান, যদিও তিনি ঘোড়ায় চড়তেন। তাকে সাহিত্যিকদের মধ্যে সবচেয়ে বেশি পেটুক বলে অভিহিত করা হত। লেখনী ব্যতীত তার প্রধান কাজ ছিল "খাওয়া ও জাবর কাটা"।

১৮৬৩ সালের ২৩শে ডিসেম্বর নৈশভোজের পর বিছানায় ঘুমাতে যাওয়ার আগে তার স্ট্রোক হয়। পরের দিন সকালে তাকে বিছানায় মৃত অবস্থায় পাওয়া যায়। ৫২ বছর বয়সে তার মৃত্যু অপ্রত্যাশিত ছিল, এবং তার পরিবার, বন্ধুবান্ধব ও পাঠকদের মর্মাহত করে। কেনসিংটন গার্ডেনসে তার শেষকৃত্যে প্রায় ৭,০০০ মানুষ অংশগ্রহণ করেছিল। তার মরদেহ ২৯শে ডিসেম্বর কেনসাল গ্রিন সেমাটেরিতে সমাহিত করা হয়। ওয়েস্টমিনস্টার অ্যাবিতে মারোচেটির নির্মিত একটি আবক্ষ স্মৃতিস্তম্ভ দেখা যায়।

সঠিক অনুচ্ছেদ শিরোনাম কোনটি?
titleA. জীবনী
titleB. শেষ জীবন ও মৃত্যু
titleC. খ্যাতি ও উত্তরাধিকার
titleD. জন্ম ও পারিবারিক পরিচিতি
উত্তর: titleB
রুশ শাসন প্রতিষ্ঠিত হওয়ার পূর্বে বর্তমান উজবেকিস্তান বুখারা আমিরাত, খিভা খানাত এবং কোকান্দ খানাতের মধ্যে বিভক্ত ছিল। ঊনবিংশ শতাব্দীর শেষার্ধে উজবেকিস্তান রুশ সাম্রাজ্যের অন্তর্গত হয়। এসময় প্রচুরসংখ্যক রুশ এ অঞ্চলে বসতি স্থাপন করে। ১৯১২ সালের হিসাব অনুযায়ী, জারশাসিত উজবেকিস্তানে বসবাসকারী রুশদের সংখ্যা ছিল ২,১০,৩০৬ জন। প্রথম বিশ্বযুদ্ধ শুরু হলে রুশ কর্তৃপক্ষ উজবেকিস্তানসহ কেন্দ্রীয় এশিয়া থেকে সৈন্য সংগ্রহ করার প্রচেষ্টা চালালে এ অঞ্চলব্যাপী বিদ্রোহ দেখা দেয়। ১৯১৭ সালে রুশ বিপ্লবের ফলে রাশিয়ায় জারতন্ত্রের পতন ঘটে এবং রাশিয়ায় গৃহযুদ্ধ শুরু হয়। এমতাবস্থায় রুশ সরকার উজবেকিস্তানের ওপর নিয়ন্ত্রণ হারিয়ে ফেলে।

সঠিক অনুচ্ছেদ শিরোনাম কোনটি?
titleA. সোভিয়েত উজবেকিস্তান
titleB. সংস্কৃতি
titleC. ইতিহাস
titleD. জারশাসিত উজবেকিস্তান
উত্তর: titleD
হেমলতা ১৯৫৪ সালের ১৬ই আগস্ট হায়দ্রাবাদের এক কট্টর মাড়োয়ারি ব্রাহ্মন পরিবারে জন্মগ্রহণ করেন। তাঁর জন্মনাম ছিল লতা ভাট। তাঁর পিতা পি টি জয়চন্দ ভাট একজন শাস্ত্রীয় সঙ্গীতশিল্পী ও লাহোরের কিরণ ঘরনার প্রতিনিধি এবং মাতা অম্বিকা ভাট। হেমলতার বয়স যখন সাত, তখন তাঁর পিতার শিষ্য গোপাল মালিক তাঁর সঙ্গীত প্রতিভার সন্ধান পান এবং তাঁকে কলকাতার রবীন্দ্র স্টেডিয়ামে একটি কনসার্টে বিপুল পরিমাণ দর্শকের সামনে গান গাওয়ার সুযোগ করে দেন। তাঁর পিতাও তার তাঁর গান গাওয়ার ব্যাপারে সম্মত হন এবং তাঁকে বম্বে নিয়ে যাওয়ার সিদ্ধান্ত নেন। বম্বে যাওয়ার পূর্বে রবীন্দ্র জৈন কলকাতায় সঙ্গীতে উচ্চ শিক্ষার উদ্দেশ্যে আসেন এবং নিয়মিত তাঁর গুরু জয়চন্দ ভাটের বাড়িতে সঙ্গীত শিখতে যেতেন। পাঠ শেষ করে তিনি বাংলায় তাঁর সুরকৃত গানগুলি হারমোনিয়ামে বাজাতেন এবং ১২ বছর বয়সী কিশোরী হেমলতা সেগুলো গাইতেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. প্রারম্ভিক কর্মজীবন
titleC. কর্মজীবন
titleD. কর্মজীবনে সাফল্য
উত্তর: titleA